pythainlp/thai-wiki-dataset-v4 huggingface dataset:
พระเจ้าดวงทิพย์

พระเจ้าดวงทิพย์ (พ.ศ. 2291 - 2369) เจ้าผู้ครองนครลำปาง สืบต่อจากพระเจ้าคำโสมผู้เป็นพระเชษฐา ครองราชย์ในระหว่างปี พ.ศ.2337 - 2369 ซึ่งพระองค์ทรงเป็นเจ้าราชบุตรองค์ที่ 4 ของเจ้าฟ้าสิงหาราชธานีเจ้าฟ้าหลวงชายแก้ว และทรงเป็นเจ้าผู้ครองนครที่ได้รับพระกรุณาโปรดเกล้าฯ สถาปนาเลื่อนพระเกียรติยศขึ้นเป็น "พระเจ้าประเทศราช" องค์ที่ 2 (13 กุมภาพันธ์ พ.ศ. 2366 - 30 มีนาคม พ.ศ. 2369) ในสมัยรัชกาลที่ 3
พระเจ้าดวงทิพย์ หรือ "พระเจ้านครลำปางดวงทิพ" ได้รับพระราชทานสถาปนาเป็นพระเจ้าประเทศราช พระองค์ที่ 2 ถัดจากพระบรมราชาธิบดีฯ
พระประวัติ.
พระเจ้าดวงทิพย์ เป็นพระอนุชาของพระเจ้ากาวิละ มีพระเชษฐา พระอนุชา และพระขนิษฐา รวม 10 พระองค์ โดยเจ้าชายทั้ง 7 พระองค์ได้ทรงช่วยกันต่อสู้อริราชศัตรูขยายขอบขัณฑสีมาล้านนาออกไปอย่างเกรียงไกร เป็นเหตุให้มีพระสมัญญาว่า "เจ้าเจ็ดตน" มีพระนามตามลำดับ ดังนี้
ในปี พ.ศ. 2317 พระยาดวงทิพย์ ได้รับพระราชทานอาชญาสิทธิ์เป็นพระยาราชวงศ์นครลำปาง
พระราชกรณียกิจ.
พระเจ้าดวงทิพย์ เมื่อครั้งยังดำรงอิสริยยศเป็น "พระยาอุปราช" ได้ร่วมกับพระยาคำโสม พระเจ้ากาวิละ และเจ้าพี่น้อง 7 พระองค์ (เจ้าเจ็ดตน) คุมไพร่พลสมทบในราชการสงครามตีเมืองเชียงแสน ในปี พ.ศ. 2336
พ.ศ. 2337 พระยาคำโสม ป่วยถึงแก่พิราลัย พระบาทสมเด็จพระพุทธยอดฟ้าจุฬาโลกมหาราช ทรงสถาปนาให้พระยาอุปราชดวงทิพย์ ขึ้นครองนครลำปาง เป็น "พระยานครลำปาง” และได้รับพระราชทานเครื่องยศเป็น "เจ้านครลำปาง" ในเดือนมกราคม พ.ศ. 2366 จนถึงแก่พิราลัยในปี พ.ศ. 2369 พระชนมายุ 78 พรรษา
ราชโอรส ราชธิดา.
พระเจ้าดวงทิพย์ มีพระอัครชายาคือ แม่เจ้าสุวัณณเกี๋ยงคำ ราชธิดาเจ้าฟ้าชายสามจุฬามณีสิริเมฆภูมินทร์ เจ้าฟ้านครเชียงตุง พระเจ้าดวงทิพย์ยังมีราชเทวีอีกคือ แม่เจ้าสะหลีบุญนำ ธิดาเจ้าพระยาสะหลี และแม่เจ้าบัวแก้ว ราชธิดาพระยามงคลยศประเทศราช เจ้าผู้ครองนครน่าน มีราชบุตร-ราชธิดา ดังนี้
พระยาไชยวงศ์

เจ้าหลวงไชยวงศ์  (เจ้ามหาขนานไชยวงศ์) เจ้าผู้ครองนครลำปาง องค์ที่ 6 ในระหว่างปี พ.ศ. 2369 - พ.ศ. 2380 เป็นราชบุตรองค์โต ในพระยาคำโสม เจ้าผู้ครองนครลำปาง องค์ที่ 4 เป็นราชนัดดาในเจ้าฟ้าสิงหาราชธานีเจ้าฟ้าหลวงชายแก้ว และเป็นราชปนัดดาในพระยาสุละวะลือไชยสงคราม
สิ้นพระชนม์.
เจ้าหลวงไชยวงศ์ สิ้นชีพพิตักษัยในวันขึ้น 1 ค่ำ เดือน 7 พ.ศ. 2380 ตรงกับในรัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 แห่งกรุงรัตนโกสินทร์ ครั้งนั้นพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้พระยาพิพิธไอศูรย์ เป็นผู้แทนพระองค์มาพระราชทานเพลิงศพ
เชื้อสายในปัจจุบัน.
ตระกูลไชยวงศ์ หรือ ต้นตระกูล ไชยวงศ์บุตร หลังจากที่เจ้าหลวงไชยวงศ์ สิ้นชีพิตักษัยเชื้อสายทางราชวงศ์ไชยวงศ์ได้แตกขยายแบ่งออกออกและปรับเปลี่ยน ตามความหมายของนามสกุลที่มีความหมายว่า"ชัยชนะของลูกหลาน"จน มาเป็น ไชยวงศ์ /ชัยวงค์บุตร(ตามบรรดาศักดิ์ของเจ้าหลวงไชยวงศ์) ส่วนชัยวงศ์ /ชัยวงษ์ /ชัยวงค์บุตร /ชัยวงค์หรือ ไชยวงศ์บุตร นั้นมาจาก การเขียน อักษร ของนายทะเบียนสมัยนั้น โดยรวมแล้วความหมายที่แท้จริงคือ"ลูกหลานผู้มีชัย หรือ ชัยชนะของบุตรหลาน" นั้นเอง.
 โดยจะสังเกตได้จากที่ตั้งบ้านเรือนในเขต เมืองเก่าในสมัยนั่นนั้นเอง.
ราชโอรส-ธิดา.
เจ้าหลวงไชยวงศ์ มีพระราชโอรสเท่าที่สืบค้นข้อมูลได้คือ
พระยาขัติยะ

เจ้าหลวงขัติยะ  (เจ้าคันธิยะ ณ ลำปาง) เจ้าผู้ครองนครลำปาง องค์ที่ 7 ครองราชย์ในปี พ.ศ. 2380 แต่ครองราชย์ได้เพียง 6 เดือน ก็เสด็จถึงแก่พิราลัย
พระประวัติ.
เจ้าคันธิยะ หรือเจ้าหลวงขัติยะ ทรงเป็นราชบุตร องค์ที่ 2 ของพระยาคำโสม เป็นพระอนุชาในพระยาไชยวงศ์ เจ้าผู้ครองนครลำปาง องค์ที่ 6
เมื่อพระยาไชยวงศ์ ถึงแก่พิราลัยในปี พ.ศ. 2380 พระยาอุปราชขัติยะ ได้เดินทางลงไปเฝ้าพระบาทสมเด็จพระนั่งเกล้าเจ้าอยู่หัว และได้รับพระกรุณาโปรดเกล้าฯ ตั้งให้เป็นพระยานครลำปาง ครั้นพระยาขัติยะ กราบถวายบังคมลงเดินทางกลับมายังนครลำปางได้เพียง 6 เดือน ก็ป่วยถึงแก่พิราลัย พระบาทสมเด็จพระนั่งเกล้าเจ้าอยู่หัว โปรดเกล้าฯ ให้พระยาสุเรนทร์ราชเสนา เป็นผู้แทนมาพระราชทานเพลิงศพ
พระยาน้อยอินท์

เจ้าหลวงน้อยอินทร์  หรือ "พระยาน้อยอินท์" เจ้าผู้ครองนครลำปาง องค์ที่ 8 และเจ้าผู้ครองนครลำพูน องค์ที่ 3 เป็นราชบุตรของพระยาคำโสม องค์ที่ 3 เป็นพระอนุชาพระยาขัติยะ
พระประวัติ.
เจ้าน้อยอินท์ ได้รับโปรดเกล้าฯ แต่งตั้งเป็นเจ้าหลวงนครลำพูน เมื่อปี พ.ศ. 2370 สืบแทนพระเจ้านครลำพูนบุญมา ซึ่งถึงแก่พิราลัย จนกระทั่งในปี พ.ศ. 2381 เจ้าหลวงขัติยะ เจ้าผู้ครองนครลำปาง ถึงแก่พิราลัย รัชกาลที่ 3 จึงโปรดเกล้าฯ ให้เจ้าหลวงน้อยอินทร์ ไปเป็นเจ้าผู้ครองนครลำปางในปีเดียวกัน
ในปี พ.ศ. 2391 เจ้ามหาวงศ์ (ภายหลังคือ พระยามโหตรประเทศ) และเจ้าไชยลังกา (ภายหลังคือ เจ้าหลวงไชยลังกาพิศาล) พร้อมกันมีใบบอกกล่าวโทษพระยานครลำปางน้อยอินท์ และพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้พระยาน้อยอินท์ เดินทางมาเข้าเฝ้าที่กรุงเทพมหานคร
ครั้นเดินทางมาถึงกรุงเทพฯ ยังมิทันได้ชำระความ เจ้าหลวงน้อยอินทร์ ถึงแก่พิราลัยเมื่อเดือน 2 ศักราช 1210 ปีวอก ตรงกับ พ.ศ. 2391 รวมพระชนมายุ 70 พรรษา รวมเป็นเจ้าผู้ครองนครลำพูน 11 ปี และครองนครลำปาง 10 ปี
พระโอรส.
พระยาน้อยอินท์ มีราชโอรสและราชธิดา 12 พระองค์ อาจจะมีราชเทวีและหม่อมหลายพระองค์ตามธรรมเนียมของเจ้าผู้ครองนคร
เจ้าวรญาณรังษี

เจ้าวรญาณรังษี เจ้าผู้ครองนครลำปาง องค์ที่ 9 ในราชวงศ์ทิพย์จักร เป็นราชบุตรในพระยาคำโสม
พระประวัติ.
เจ้าวรญาณรังษี มีนามเดิมว่าเจ้าญาณรังสี เป็นพระโอรส พระองค์ที่ 5 ของพระยาคำโสม ได้เสกสมรสกับเจ้าหญิงสุวันไล (เจ้าหญิงฝาง,เมืองหลวงพระบาง) มีพระโอรส-พระธิดา ได้แก่
เจ้าวรญาณรังสี ได้รับราชการจนมีบรรดาศักดิ์เป็น"พระยาอุปราชเมืองนครลำปาง" เมื่อพระญาน้อยอินท์ถึงพิราลัย พระบาทสมเด็จพระนั่งเกล้าเจ้าอยู่หัวจึงมีตราตั้งให้ท่านว่าราชการเมืองนครลำปาง ถึงวันพฤหัสบดี แรม 2 ค่ำ เดือน 10 ปีมะโรง (ตรงกับวันที่ 16 ตุลาคม พ.ศ. 2399) จึงโปรดให้เลื่อนเป็น "เจ้าวรญาณรังษี ภักดีราชธรรม์ สุพรรณโสมดไนย โยนกวิไสยประชาธิกร อมรมหาเดชเชษฐกเสนางค์ ลำปางคมหานคราธิปตัย เจ้านครลำปาง"
เจ้าวรญาณรังษีว่าราชการเมืองมาได้ 16 ปี ก็ประชวรจนถึงพิราลัย เมื่อวันเสาร์ แรม 5 ค่ำ เดือน 7 ปีมะแม จ.ศ. 1233 (ตรงกับวันที่ 7 มิถุนายน พ.ศ. 2414)
พระราชกรณียกิจ.
ในปี พ.ศ. 2400 เจ้าวรญาณรังษี เป็นประธานฝ่ายฆราวาสในการลงฤกษ์ฝังเสาอินทขีล (เสาหลักเมือง) ณ วัดปงสนุก และในปีต่อมาได้สร้างสะพานข้ามแม่น้ำวัง และบูรณะเนินพระธาตุวัดปงสนุก
ในปี พ.ศ. 2406 ได้สร้างสะพานหนองกระทิง และเป็นปีเดียวกันที่เจ้าอุปราช (มหาพรหม) พิราลัย และในปี พ.ศ. 2411 พระบาทสมเด็จพระจอมเกล้าเจ้าอยู่หัวเสด็จสวรรคต และมีพระราชพิธีบรมราชาภิเษกพระบาทสมเด็จพระจุลจอมเกล้าเจ้าอยู่หัว ซึ่งเจ้าวรญาณรังษี เสด็จได้เข้าร่วมพิธีดังกล่าวในฐานะเจ้านครประเทศราช
โรวัน แอตคินสัน

โรวัน เซบาสเตียน แอตคินสัน ซีบีอี (เกิด 6 มกราคม ค.ศ. 1955) เป็นนักแสดง นักแสดงตลก นักเขียนชาวอังกฤษ เขาแสดงนำในซิตคอมเรื่อง "แบล็กแคดเดอร์" (1983–1989) และ "มิสเตอร์บีน" (1990–1995) และภาพยนตร์ชุด "พยัคฆ์ร้าย ศูนย์ ศูนย์ ก๊าก" (2003–2018) แอตกินสันปรากฏตัวครั้งแรกในรายการสเก็ตช์คอมเมดีของบีบีซี เรื่อง "นอตเดอะไนน์โอคล็อกนิวส์" (1979–1982) เขาได้รับรางวัลแบฟตา สาขาการแสดงบันเทิงยอดเยี่ยม เมื่อ ค.ศ. 1981 จากการมีส่วนร่วมใน "เดอะซีเครตโพลิสแมนส์บอลล์" (1979) ผลงานอื่น ๆ ของเขา ได้แก่ ภาพยนตร์เจมส์ บอนด์ เรื่อง "พยัคฆ์เหนือพยัคฆ์" (1983), แสดงเป็นพระใน "ไปงานแต่งงาน 4 ครั้ง หัวใจนั่งเฉยไม่ได้แล้ว" (1994), ให้เสียงเป็น ซาซู นกเงือกปากแดง ใน "เดอะไลอ้อนคิง" (1994) และแสดงเป็น รูฟัส พนักงานขายเครื่องประดับใน "ทุกหัวใจมีรัก" (2003) นอกจากนี้ เขายังแสดงในซิตคอมของบีบีซีเรื่อง "เดอะทินบลูไลน์" (1995–1996) และละครเวทีในบทบาทของ เฟกิน ในละครเพลงเรื่อง "โอลิเวอร์!" ที่โรงละครเวสต์เอนเมื่อ ค.ศ. 2009 
แอตคินสันมีชื่ออยู่ใน "ดิออบเซิร์ฟเวอร์" โดยเป็นหนึ่งใน 50 นักแสดงที่ตลกที่สุดของตลกอังกฤษใน ค.ศ. 2007 และอยู่ในหมู่นักแสดงตลก 50 อันดับแรกจากการสำรวจความคิดเห็นของเพื่อนนักแสดงตลกในปี ค.ศ. 2005 ตลอดอาชีพการทำงาน เขาได้ร่วมงานกับนักเขียนบท ริชาร์ด เคอร์ติส และนักแต่งเพลง โฮเวิร์ด กูดดอลล์ ซึ่งเขาทั้งคู่พบที่สมาคมการละครมหาวิทยาลัยออกซฟอร์ดในช่วงทศวรรษ 1970 นอกจากรางวัลแบฟตาของเขาใน ค.ศ. 1981 แล้ว แอตกินสันยังได้รับรางวัล รางวัลโอลิเวียร์ จากการแสดงละครเวทีที่เวสต์เอนด์ใน ค.ศ. 1981 เรื่อง "โรวัน แอตกินสันอินรีวิว" เขาประสบความสำเร็จในด้านภาพยนตร์ด้วยการแสดงในภาพยนตร์ที่ดัดแปลงจากมิสเตอร์บีน ได้แก่ "บีน เดอะมูฟวี่" (1997) และ "มิสเตอร์บีน พักร้อนนี้มีฮา" (2007) และแสดงเป็น จอห์นนี อิงลิช ใน "พยัคฆ์ร้าย ศูนย์ ศูนย์ ก๊าก" (2003–2018) เขาแสดงเป็น จูลส์ เมเกร็ต ใน "เมเกร็ต" (2016–2017) เมื่อ ค.ศ. 2013 แอตคินสันได้รับพระราชทานเครื่องราชอิสริยาภรณ์จักรวรรดิบริติช ในฐานะผู้ทำคุณประโยชน์ด้านการแสดงและการกุศล
ชีวิตส่วนตัว.
ชีวิตส่วนตัวของแอตคินสัน เขาสมรสกับสาวช่างแต่งหน้าชาวอังกฤษเชื้อสายอิสราเอลชื่อว่า "ซูเนตร้า แชสตรี" เมื่อปี 1990 และมีบุตรด้วยกัน 2 คนได้แก่ บุตรชายชื่อ "เบนจาบิน เจค็อบ แอตคินสัน" (เกิดเมื่อปี 1993) และ บุตรสาวชื่อ "ลิลลี่ วิคตอเรีย แอตคินสัน" (เกิดเมื่อปี 1995) ในปี 2014 แอตคินสันได้ประกาศข่าวเขาแยกทางการกับภรรยา ต่อมาในปี 2015 เขาประกาศหย่ากับซูเนตร้าแล้ว ปัจจุบันกำลังคบหากับนักแสดงหญิง ลูอิส ฟอร์ด ในปี 2014 ฟอร์ดให้กำเนิดบุตรชายชื่อว่า "เจมส์ เดวิด แอตคินสัน" (เกิดเมื่อปี 2017)
สาทร

สาทร (หรือ สาธร) อาจหมายถึง
เชิงอรรถ.
 "สาธร" เป็นตัวสะกดชื่อสถานที่ต่าง ๆ ซึ่งเลิกใช้แล้วในปัจจุบัน เนื่องจากไม่ปรากฏคำที่ใช้ตัวสะกดเช่นนี้ในพจนานุกรมภาษาไทย
เจ้าราชบุตร (แก้วเมืองพวน ณ ลำปาง)

รองหัวหมื่น เจ้าราชบุตร (แก้วเมืองพวน ณ ลำปาง)  เป็นผู้รั้งตำแหน่งเจ้าผู้ครองนครลำปาง จนถึงแก่กรรมในปี พ.ศ. 2468 ซึ่งหลังจากยุคสมัยเจ้าราชบุตรแล้ว ก็ไม่ปรากฏว่าทางรัฐบาลสยามได้แต่งตั้งเจ้าผู้ครองนครลำปางองค์ใหม่แต่อย่างใด
พระประวัติ.
เจ้าแก้วเมืองพวน เกิดเมื่อวันพุธ ขึ้น 12 ค่ำ เดือน 7 (ตรงกับวันที่ 15/16 มิถุนายน พ.ศ. 2418) เป็นโอรสของเจ้าราชบุตร (รองคำ ณ ลำปาง) ซึ่งเป็นโอรสของเจ้าอูบแก้วและเจ้าราชบุตร (มหาเทพ ณ ลำปาง) เจ้าอูบแก้วเป็นพระธิดาของพระยาชมภู (เจ้าน้อยจิตวงศ์) พระยาชมภูเป็นโอรสของพระยาเพชรเม็ง (เจ้าน้อยจิตตะ) เจ้าฟ้าเชียงราย กับเจ้าสมนา
วันที่ 24 ธันวาคม พ.ศ. 2463 ได้เลื่อนบรรดาศักดิ์เป็น "เจ้าราชบุตร จังหวัดลำปาง"
เจ้าแก้วเมืองพวนอภิเษกกับเจ้าศรีนวล ณ ลำปาง ราชธิดาในเจ้าบุญวาทย์วงษ์มานิต มีโอรส-ธิดา 6 คน ได้แก่
เจ้าราชบุตร (แก้วเมืองพวน ณ ลำปาง) ป่วยเป็นวัณโรคภายใน ถึงแก่กรรมวันที่ 1 มีนาคม พ.ศ. 2468
การรั้งนครลำปาง.
เจ้าราชบุตร (แก้วเมืองพวน ณ ลำปาง) ได้รับแต่งตั้งให้รั้งนครลำปาง (หมายถึงการรักษาการในตำแหน่งเจ้าหลวง) โดยการสนับสนุนของเจ้าศรีนวล ณ ลำปาง ราชธิดาในเจ้าบุญวาทย์วงษ์มานิต กับราชเทวี เนื่องจากเจ้าบุญวาทย์วงษ์มานิตไม่มีราชโอรสกับราชเทวี มีเพียงโอรสกับเทวีองค์อื่น ๆ ซึ่งโดยหลักการแล้วการแต่งตั้งเจ้าผู้ครองนคร สมควรจะแต่งตั้งจากเจ้าขันห้าใบ ที่ดำรงฐานันดรชั้นสูงกว่า กล่าวคือ สมควรจะแต่งตั้งเจ้าราชวงศ์ (แก้วปราบเมรุ ณ ลำปาง) ซึ่งดำรงฐานันดรเป็น "เจ้าราชวงศ์"
<templatestyles src="แม่แบบ:คำพูด/style.css" />หากข้าเจ้าถือกำเนิดมาเป๋นจาย ศักดิ์และสิทธิ์ทุกอย่างจะตกเป็นของข้าเจ้าโดยชอบธรรมและข้าเจ้าขอใช้สิทธิ์การเป็นบุตรีเพียงคนเดียวในป้อเจ้าบุญวาทย์ฯ หื้อเจ้าราชบุตรแก้วเมืองพรวนผู้เป็นสามี เป็นผู้สืบทอดอำนาจจากป้อเจ้าแทน
ซึ่งแปลได้ดังนี้ "หากข้าพเจ้า (ข้าเจ้า) ถือกำเนิดมาเป็นชาย ศักดิ์และสิทธิ์ทุกอย่างจะตกเป็นของข้าพเจ้าโดยชอบธรรมและข้าพเจ้าขอใช้สิทธิ์การเป็นบุตรี (บุตรีแปลว่า เพศหญิง,ลูกเพศหญิง) เพียงคนเดียวในพ่อเจ้าบุญวาทย์ฯ ให้เจ้าราชบุตรแก้วเมืองพรวนผู้เป็นสามี เป็นผู้สืบทอดอำนาจจากพ่อข้าพเจ้าแทน"
เจ้าราชบุตร (แก้วเมืองพรวน ณ ลำปาง) แม้จะได้รับแต่งตั้งให้รั้งตำแหน่งเจ้าผู้ครองนครลำปาง และเป็นผู้รับผิดชอบมรดกของเจ้าบุญวาทย์วงษ์มานิต แต่ไม่สามารถจัดการเรื่องหนี้สินได้ เจ้าราชบุตรได้พยายามขอยืมเงินรัฐบาลไปประมูลซื้อคุ้มหลวงคืน และยังร้องขอให้รัฐบาลสยามรับซื้อคุ้มหลวงเอง แต่ในความตอนหนึ่งที่พระศรสุรราช (เปลื้อง ศาสตระรุจิ) กราบทูลอภิรัฐมนตรี เมื่อวันที่ 30 มกราคม พ.ศ. 2468 ว่าเจ้าราชบุตร ในฐานผู้จัดการมรดกจำนวนประมาณ 11 แสนบาทเศษ ได้ใช้สอยหมดเปลืองไปในทางสุรุ่ยสุร่าย คงเหลือไม่เกินกว่าร้อยละ 30 และสมเด็จพระเจ้าบรมวงศ์เธอ กรมพระยาดำรงราชานุภาพ ได้มีหนังสือกราบทูลสมเด็จพระเจ้าพี่ยาเธอ เจ้าฟ้ายุคลทิฆัมพร กรมหลวงลพบุรีราเมศวร์ กล่าวถึงเจ้าราชบุตร และเจ้าศรีนวล ว่าถึงกับสิ้นเนื้อประดาตัว มีแต่หนี้สินรุงรัง เป็นอันสิ้นหวังที่จะใช้เงินมรดกปลงศพเจ้าบุญวาทย์วงศ์มานิตได้
เจ้าสุริยะจางวาง

เจ้าสุริยะจางวาง เจ้าผู้ครองนครลำปาง องค์ที่ 11 ในระหว่างปี พ.ศ. 2430 ถึงปี พ.ศ. 2436 แต่ในเอกสารทางประวัติศาสตร์ของสยาม ไม่ได้กล่าวถึงเจ้าสุริยะจางวางเลยแม้แต่น้อย
พระประวัติ.
เจ้าสุริยะจางวาง มีพระนามเดิมว่า "เจ้าคำป้อ" เป็นราชบุตรของเจ้าวรญาณรังษี กับแม่เจ้าสุวันไล ณ ลำปาง ได้ครองนครลำปางสืบต่อจากเจ้าพรหมาภิพงษธาดา เมื่อคราวที่เจ้าหลวงพรหมาภิพงษธาดา ชราภาพตั้งแต่ปี พ.ศ. 2425 เป็นต้นมา จนกระทั่งในปี พ.ศ. 2429 เจ้าหลวงพรหมาภิพงษธาดา ถึงแก่พิราลัย เจ้าสุริยะจึงได้เป็นผู้รักษาราชการเมืองนครลำปาง โดยในเอกสารบันทึกของครูบาอาโนธรรมชัย วัดปงสนุก ได้กล่าวไว้ในบันทึกประวัติวัดปงสนุกเหนือว่า "ในปี พ.ศ. 2430 ได้มีการบูรณะปฏิสังขรณ์วัดปงสนุกเหนือครั้งใหญ่ มีโยอุปัฐากคือ พระองค์ตนเป็นเจ้าหลวงสุริยะจางวาง และ พระองค์ตนเป็นเจ้านรนันท์ชัยชวลิต 
แต่ในขณะนั้นรัฐบาลทางกรุงเทพฯ พยายามที่จะปลดเจ้าสุริยะจางวาง ออกจากการเป็นเจ้าผู้ครองนครลำปาง แต่ทว่าเจ้าสุริยะไม่ยอมรับอำนาจการจัดการของรัฐบาลกรุงเทพ และยึดถือตราประจำตำแหน่งไว้ครอบครอง
กระนั้นรัฐบาลทางกรุงเทพ ก็พยายามสนับสนุนเจ้าอุปราช (นรนันท์ไชย) ให้เป็นเจ้าหลวงอีกพระองค์หนึ่งในเวลาเดียวกัน นับได้ว่าช่วงเวลาดังกล่าวนครลำปาง มีเจ้าหลวง 2 พระองค์ แต่ในบางตำราประวัติศาสตร์กล่าวว่าเจ้าหลวงสุริยะ ลาออกจากตำแหน่งเจ้าผู้ครองนครลำปางในปี พ.ศ. 2430
ครั้นเมื่อปี พ.ศ. 2436 รัฐบาลได้ส่งพระยาทรงสุรเดชขึ้นมาเป็นข้าหลวงมณฑลลาวเฉียง และพระยาทรงสุรเดช ได้เจรจากับเจ้าสุริยะจางวางจนสำเร็จและยอมสละอำนาจดังกล่าว และกับการได้รับเงินปี 3,000-4,000 รูปี
เจ้าสุริยะจางวาง มีชายาคือ
เจ้านรนันทไชยชวลิต

เจ้านรนันทไชยชวลิต  เป็นเจ้านครลำปางองค์ที่ 12 ดำรงตำแหน่งตั้งแต่ปี พ.ศ. 2435 - 2438
ประวัติ.
เจ้านรนันทไชยชวลิต มีนามเดิมว่าเจ้าน้อยธนัญไชย เป็นเจ้าโอรสในเจ้าวรญาณรังษีกับเจ้าสุวันไล ต่อมาในวันพุธที่ 5 พฤษภาคม พ.ศ. 2418 พระบาทสมเด็จพระจอมเกล้าเจ้าอยู่หัวทรงตั้งเป็น"เจ้าราชสัมพันธวงศ์เมืองนครลำปาง" ในรัชสมัยพระบาทสมเด็จพระจุลจอมเกล้าเจ้าอยู่หัวจึงได้เลื่อนบรรดาศักดิ์เป็น"เจ้าอุปราชเมืองนครลำปาง"ตั้งแต่วันที่ 4 ธันวาคม พ.ศ. 2428
ในเดือนมิถุนายน พ.ศ. 2435 เจ้าอุปราชได้ฟ้องทางการสยามว่าเจ้าพรหมาภิพงษธาดา (บางตำราว่าเป็น เจ้าสุริยะจางวาง) เจ้านครลำปางขณะนั้น ให้เจ้าราชวงษ์ (แก้วเมืองมา) ว่าราชการแทนโดยพลการ ไม่ได้ขอพระบรมราชานุญาตก่อน และเจ้าราชวงษ์นั้นก็ไม่มีความสามารถในทางราชการเพียงพอ พระบาทสมเด็จพระจุลจอมเกล้าเจ้าอยู่หัวทรงพระดำริว่าเจ้าอุปราชซื่อสัตย์ต่อสยาม และสามารถว่าราชการให้เรียบร้อยได้ จึงมีพระบรมราชโองการเมื่อวันที่ 25 มกราคม พ.ศ. 2435 (นับแบบปัจจุบันเป็นปี พ.ศ. 2436) ให้ยกเจ้าพรหมาภิพงษธาดาเป็นเจ้าจางวาง และให้เจ้าอุปราชรับพระราชทานสัญญาบัตรตั้งเป็น "เจ้านรนันทไชยชวลิต สามันตวิชิตประเทศราช บริสัษยนารถทิพจักราธิวงษ์ ดำรงโยนวิสัย อภัยรัษฎารักษ์ อุดมศักดิ์สัตยาทิวรางค์ ลำปางคมหานคราธิปไตย เจ้าเมืองนครลำปาง" สืบแทน
เจ้านรนันทไชยชวลิตถึงแก่พิราลัยเมื่อวันที่ 30 มีนาคม พ.ศ. 2438 (นับแบบปัจจุบันเป็นปี พ.ศ. 2439) ด้วยโรคหืดเรื้อรัง
โอรส-ธิดา.
เจ้านรนันทไชยชวลิต มีโอรสธิดา 23 พระองค์ มีพระนามตามลำดับ ดังนี้
การสร้างสะพานรัษฎาภิเศก.
เจ้านรนันทไชยชวลิต ได้ริเริ่มร่วมกันกับชาวจังหวัดลำปาง ในการสร้าง สะพานรัษฎาภิเศก เพื่อเฉลิมพระเกียรติในวาระที่พระบาทสมเด็จพระจุลจอมเกล้าเจ้าอยู่หัว ในโอกาสที่พระองค์ครองราชย์ครบ 25 ปี ในปี พ.ศ. 2437
ปรากฏการณ์โฟโตอิเล็กทริก

ปรากฏการณ์โฟโตอิเล็กทริก  เป็นปรากฏการณ์ที่อิเล็กตรอนหลุดออกจากสสาร "(เรียกสสารเหล่านี้ว่า โฟโตอีมิสสีฟ)" เมื่อสสารนั้นสัมผัสกับคลื่นแม่เหล็กไฟฟ้าที่มีความถี่สูง "พลังงานสูง เช่น รังสีอัลตราไวโอเลต)" และเรียกอิเล็กตรอนที่หลุดออกมาว่า โฟโตอิเล็กตรอน ปรากฏการณ์ดังกล่าวค้นพบโดยนักฟิสิกส์ชื่อไฮน์ริช เฮิร์ตซ์ ในปี พ.ศ. 2430
การอธิบายปรากฏการณ์โฟโตอิเล็กทริกจะต้องอาศัยคุณสมบัติของแสงในรูปของอนุภาค โดยเกิดขึ้นได้เมื่ออนุภาคโฟตอน "(อนุภาคแสง)" ที่มีพลังงานสูงชนกับอิเล็กตรอนในสสาร จึงทำให้อิเล็กตรอนหลุดออกมาพร้อมกับมีพลังงานจลน์ติดตัวออกมาด้วย ซึ่งผู้ที่สามารถอธิบายปรากฏการณ์นี้ได้สมบูรณ์คืออัลเบิร์ต ไอน์สไตน์ เขาจึงได้รับรางวัลโนเบลสาขาฟิสิกส์ในปี พ.ศ. 2464 และความเข้าใจคุณสมบัติความเป็นอนุภาคของแสงส่งผลให้เกิดความเข้าใจในเรื่องทวิภาคของคลื่น–อนุภาคในเวลาต่อมา
ประวัติ และความเป็นมา.
ในปี 1887 เฮิร์ตซ์พบว่าเมื่อฉายแสงอัลตราไวโอเลตไปยังขั้วไฟฟ้าซึ่งอยู่ในวงจร จะมีประจุไฟฟ้าหลุดออกมา ต่อมาฮอลล์วอชส์ (Wilhelm Hallwachs) พบว่าเมื่อมีแสงหรือคลื่นแม่เหล็กไฟฟ้าความถี่สูงตกกระทบผิวโลหะ จะมีอิเล็กตรอนหลุดออกจากผิวโลหะนั้น ปรากฏการณ์เช่นนี้เรียกว่า ปรากฏการณ์โฟโตอิเล็กทริก (photoelectric effect) และเรียกอิเล็กตรอนที่หลุดออกจากผิวโลหะที่ถูกแสงว่า โฟโตอิเล็กตรอน (photoelectron)
โดยปกติอิเล็กตรอนนำไฟฟ้าในโลหะนั้นอยู่ในแถบนำไฟฟ้า (conduction band) อิเล็กตรอนเหล่านี้สามารถเคลื่อนที่ในแถบนำไฟฟ้าได้อย่างอิสระ โดยอิเล็กตรอนจะไม่หลุดออกจากโลหะที่อุณหภูมิห้อง ทั้งนี้เนื่องจากแรงดึงดูดระหว่างนิวเคลียสซึ่งมีประจุบวกกับอิเล็กตรอนภายในโลหะ ดังนั้นจึงเปรียบเสมือนกับว่าอิเล็กตรอนอยู่ภายในโลหะโดยมีกำแพงศักย์ (potential barrier) กั้นอยู่ที่ผิวโลหะ ระดับพลังงานสูงสุดที่มีอิเล็กตรอน คือ ระดับแฟร์มี (fermi level)
อิเล็กตรอนที่เกาะอยู่กับอะตอมจะเกาะอยู่ด้วยพลังงานยึดเหนี่ยวค่าหนึ่งคือ work function
ในปี 1905 ไอสไตน์ได้อธิบายปรากฏการณ์โฟโตอิเล็กทริกโดยใช้แนวความคิดของพลังค์ คือ คลื่นแม่เหล็กไฟฟ้าความถี่ f ที่ตกกระทบผิวโลหะจะมีลักษณะคล้ายอนุภาคประกอบด้วยพลังงานเล็ก ๆ E เรียกว่า ควอนตัมของพลังงานหรือ โฟตอน (photon) โดย E = hf ถ้าพลังงานนี้มีค่ามากกว่าเวิร์กฟังก์ชัน อิเล็กตรอนจะหลุดออกจากโลหะด้วยพลังงานจลน์มากสุด Ek (max)
<math>E_k (max) = hf - W_0</math>
จากการศึกษาปรากฏกาณ์โฟโตอิเล็กทริกสรุปได้ดังนี้
ปรากฏการณ์โฟโตอิเล็กทริกนี้คล้ายกับปรากฏการณ์ปล่อยประจุไฟฟ้าเนื่องจากความร้อน (thermionic emission) ซึ่ง เอดิสัน (Edison) เป็นผู้ค้นพบในปี 1883 ในขณะประดิษฐ์หลอดไฟคือ เมื่อโลหะได้รับความร้อนอิเล็กตรอนในโลหะบางตัวจะได้รับพลังงานสูงกว่าเวิร์กฟังก์ชันในโลหะและหลุดออกจากโลหะได้
เจ้าฟ้าสิงหาราชธานีเจ้าฟ้าหลวงชายแก้ว

เจ้าฟ้าสิงหาราชธานีเจ้าฟ้าหลวงชายแก้ว  เป็นเจ้าผู้ครองนครลำปางพระองค์ที่ 2 ทรงครองนครลำปางในปี พ.ศ. 2306 - 2317 มีพระราชโอรส 7 พระองค์ พระองค์ใหญ่สุดคือพระเจ้ากาวิละ ผู้มีบทบาทสำคัญในการกอบกู้ราชอาณาจักรล้านนาจากพม่า และต่อมาเจ้านายบุตรหลานได้ปกครองหัวเมืองฝ่ายเหนือ จึงเป็นที่มาของราชสมัญญาว่า "เจ้าเจ็ดตน" หรือ "เจ้าเจ็ดองค์"
พระประวัติ.
เจ้าฟ้าสิงหาราชธานีเจ้าฟ้าหลวงชายแก้วมีพระนามเดิมว่านายชายแก้ว เป็นพระโอรสในพระยาไชยสงคราม (ทิพย์ช้าง) กับแม่เจ้าปิมปา เป็นราชบุตรองค์ที่ 2 จากจำนวนราชโอรสธิดา 6 พระองค์ เมื่อพระบิดาถึงแก่พิราลัยแล้ว ได้ขึ้นครองราชย์เป็นเจ้านครลำปางในปี พ.ศ. 2303 ต่อมาราชสำนักพม่าได้เฉลิมพระนามพระองค์เป็นเจ้าฟ้าสิงหาราชธานีเจ้าฟ้าหลวงชายแก้ว
ราชโอรส-ธิดา.
เจ้าฟ้าชายแก้วเษกสมรสกับนางจันทาราชเทวี มีพระราชโอรสธิดารวม 10 องค์ เป็นเจ้าชาย 7 องค์ เจ้าหญิง 3 องค์ ได้แก่
กะโหลกบางตายช้า กะโหลกหนาตายก่อน

กะโหลกบางตายช้า กะโหลกหนาตายก่อน ภาพยนตร์ไทย กำกับโดย มานพ อุดมเดช ฉายในปี พ.ศ. 2534 โดย บริษัท ที เค อาร์ กรุ๊ป ความยาว 118 นาที นำแสดงโดย สุรศักดิ์ วงษ์ไทย, อังคณา ทิมดี, ขจรศักดิ์ รัตนนิสสัย, มานพ อัศวเทพ เป็นภาพยนตร์ไทยเรื่องแรกที่เป็นภาพยนตร์ในแนวฟิล์มนัวร์ (Film Noir) โดยได้รับแรงบันดาลใจมาจากเรื่อง The Postman Always Rings Twice
เนื้อเรื่องย่อ.
เรื่องราวเกิดขึ้นตั้งแต่ปี พ.ศ. 2526 โดย สลัก (สุรศักดิ์) กับ ตวง (ขจรศักดิ์) ซึ่งเป็นเพื่อนกันได้ทำงานที่บริษัทเซฟ และทั้งคู่ก็ได้ร่วมกันงัดตู้เซฟของบริษัท แต่ถูกจับได้และติดคุก ต่อมาสลักหลบหนีออกมาได้ และถูกตำรวจตามล่า จึงหนีไปกบดานอยู่ที่ อำเภอเบตง โดยทำงานอยู่ในปั๊มน้ำมันห่างไกลแห่งหนึ่งที่มีบุญเพ็ง (มานพ) เป็นเจ้าของปั๊ม บุญเพ็งเป็นคนจิตใจดีมีธรรมะธรรมโม แต่บุญเพ็งมีภรรยาแสนสวยอายุคราวลูกชื่อ ชนาง (อังคณา) สลักโกหกว่าตนชื่อ จรัล แต่จรัลทำงานได้เป็นอย่างดีจนเป็นที่วางใจของบุญเพ็ง ทุกวันบุญเพ็งจะเก็บเงินไว้ในเซฟประจำ โดยที่ชนางไม่สามารถเปิดได้และไม่รู้ว่ามีอะไรอยู่ข้างใน แต่เชื่อว่าต้องมีเงินจำนวนมากอยู่ในนั้น เมื่อชนางรู้ว่าแท้ที่จริงแล้วจรัลเป็นนักโทษที่หนีจากคดีงัดตู้เซฟชื่อ สลัก จึงเสนอให้สลักเปิดเซฟ และจะแบ่งเงินส่วนหนึ่งให้ แต่สลักปฏิเสธตลอดมา
ต่อมา ชนางได้ฆ่าบุญเพ็งตาย โดยที่สลักรู้เห็นด้วย ทั้งคู่ปิดปากเรื่องนี้เงียบและฝังศพของบุญเพ็งไว้ที่ปั๊ม จากนั้นก็พยายามจะเปิดเซฟ แต่ก็ไม่สามารถเปิดได้ วันหนึ่ง ตวงก็ได้ออกจากคุกมาและได้พบกับสลักและชนางที่ปั๊ม ตวงได้เข้าทำงานที่ปั๊มด้วย โดยที่ไม่รู้เรื่องที่เกิดขึ้นทั้งหมด แต่ท้ายที่สุดความลับก็ไม่อาจจะปิดมิดได้ ก่อนที่ทั้งสามคนจะหักหลังและฆ่ากันเองในที่สุด
ผลสำเร็จ.
"กะโหลกบางตายช้า กะโหลกหนาตายก่อน" มีชื่อภาษาอังกฤษว่า "The Dumb Die Fast, The Smart Die Slow" เมื่อออกฉายทำรายได้ไม่มากนัก แม้จะมีเสียงวิจารณ์ในแง่ดี แต่ก็มีหลายเสียงที่วิจารณ์ในแง่ลบด้วยเช่นกัน อาจเป็นเพราะในยุคนั้นผู้คนยังไม่คุ้นชินกับภาพยนตร์ในแนวนี้ก็เป็นได้
ภาพยนตร์เรื่องนี้ได้ถูกผลิตออกจำหน่ายเป็นวีซีดี โดยบริษัท โรส วิดีโอ ในปี พ.ศ. 2544
รางวัล.
รางวัลพระราชทานพระสุรัสวดี ประจำปี พ.ศ. 2534
รางวัลชมรมวิจารณ์บันเทิง ประจำปี พ.ศ. 2534
รางวัลภาพยนตร์แห่งชาติ สุพรรณหงส์ ประจำปี พ.ศ. 2534
ภาพยนตร์เรื่องนี้เป็นตัวแทนประเทศไทยเข้าประกวดในงานประกวดภาพยนตร์เอเชีย-แปซิฟิก ครั้งที่ 36 พ.ศ. 2534 ที่กรุงไทเป ไต้หวัน ได้รับรางวัลพิเศษ ภาพยนตร์ที่มีเอกลักษณ์เฉพาะ (Special Award for Stylistic Integrity)
กล้ามเนื้อไบเซ็ปส์ เบรคิไอ

ในกายวิภาคศาสตร์ของมนุษย์ กล้ามเนื้อไบเซ็ปส์ เบรกิไอ  เป็นกล้ามเนื้อที่สำคัญมัดหนึ่งที่อยู่ในพื้นที่ด้านหน้าของต้นแขน (Anterior compartment of arm) กล้ามเนื้อมัดนี้มีหน้าที่หลายประการ แต่ส่วนใหญ่จะเกี่ยวข้องกับการงอแขนและการหมุนของปลายแขนโดยมีข้อศอกเป็นจุดหมุน กล้ามเนื้อไบเซ็ปส์ เบรกิไอ ยังเป็นกล้ามเนื้อที่ผู้คนส่วนใหญ่รู้จักกันดี เนื่องจากเป็นกล้ามเนื้อที่เห็นได้ชัดจากภายนอก และสามารถบริหารกล้ามเนื้อนี้ให้มีรูปร่างที่ต้องการได้ง่ายโดยการยกน้ำหนัก
กายวิภาคศาสตร์.
จุดเกาะ.
กล้ามเนื้อไบเซ็ปส์ เบรกิไอ เป็นกล้ามเนื้อที่มีจุดเกาะต้น (origin) แยกเป็นสองจุดที่บริเวณไหล่ จึงเป็นที่มาของชื่อกล้ามเนื้อ "biceps" ในภาษาลาติน ซึ่งแปลว่า "สองหัว" โดยจุดเกาะต้นทั้งสองได้แก่
จุดเกาะปลายของกล้ามเนื้อมัดนี้จะมีจุดเดียว คือที่ปุ่มนูนเรเดียส (Radial tuberosity) นอกจากนี้ยังมีบางส่วนขยายออกไปเป็นเอ็นแผ่ที่เกาะกับพังผืดของบริเวณส่วนต้นของปลายแขน ซึ่งเรียกว่า เอ็นแผ่ไบซิพิตัล (Bicipital aponeurosis)
หลอดเลือดแดง.
กล้ามเนื้อไบเซ็ปส์ เบรกิไอ จะได้รับเลือดจำนวนมากจากหลอดเลือดแดงแขน (Brachial artery) ซึ่งเป็นหลอดเลือดแดงใหญ่ที่ต่อลงมาจากหลอดเลือดแดงรักแร้ (Axillary artery) และยังเป็นหลอดเลือดแดงที่นิยมใช้ในการตรวจวัดความดันโลหิตอีกด้วย
เส้นประสาท.
เส้นประสาทที่มาสั่งการกล้ามเนื้อไบเซ็ปส์ เบรกิไอ คือเส้นประสาทมัสคิวโลคิวทาเนียส (Musculocutaneous nerve) ซึ่งเริ่มต้นจากการเชื่อมรวมกันของเส้นประสาทไขสันหลังบริเวณคอ คู่ที่ 5,6 และ 7 จากนั้นจึงรวมเป็นแขนงด้านข้าง (lateral cord) ในร่างแหประสาทแขน (Brachial plexus) ก่อนจะแทงทะลุเข้าสู่กล้ามเนื้อคอราโคเบรเคียลิส (Coracobrachialis muscle) ก่อนจะให้แขนงเข้าสู่กล้ามเนื้อไบเซ็ปส์ เบรกิไอ
หน้าที่การทำงาน.
กล้ามเนื้อไบเซ็ปส์ เบรกิไอ เกี่ยวข้องกับการเคลื่อนไหวของแขนที่ข้อต่อสามจุด ซึ่งได้แก่
รัฐมนตรีว่าการกระทรวงอุตสาหกรรมของไทย

รายนามรัฐมนตรีว่าการกระทรวงอุตสาหกรรม
รัฐมนตรีว่าการกระทรวงอุตสาหกรรมที่ยังมีชีวิตอยู่.
ปัจจุบันมีรัฐมนตรีว่าการกระทรวงอุตสาหกรรมที่ยังมีชีวิตอยู่ 23 คน ได้แก่
รัฐมนตรีว่าการกระทรวงสาธารณสุขของไทย

รายนามรัฐมนตรีว่าการกระทรวงสาธารณสุข ของไทย
รัฐมนตรีว่าการกระทรวงสาธารณสุขที่ยังมีชีวิตอยู่.
ปัจจุบันมีรัฐมนตรีว่าการกระทรวงสาธารณสุขที่ยังมีชีวิตอยู่ 20 คน ได้แก่
รัฐมนตรีว่าการกระทรวงคมนาคมของไทย

รายพระนาม รายนาม เสนาบดีและรัฐมนตรีว่าการกระทรวงคมนาคม
รัฐมนตรีว่าการกระทรวงคมนาคมที่ยังมีชีวิตอยู่.
ปัจจุบันมีรัฐมนตรีว่าการกระทรวงคมนาคมที่ยังมีชีวิตอยู่ 16 คน ได้แก่
รัฐมนตรีว่าการกระทรวงเกษตรและสหกรณ์ของไทย

รายนามรัฐมนตรีว่าการกระทรวงเกษตรและสหกรณ์ของไทย
รัฐมนตรีว่าการกระทรวงเกษตรและสหกรณ์ที่ยังมีชีวิตอยู่.
ปัจจุบันมีรัฐมนตรีว่าการเกษตรและสหกรณ์ที่ยังมีชีวิตอยู่ 20 คน ได้แก่
รัฐมนตรีว่าการกระทรวงพาณิชย์ของไทย

รายนามเสนาบดีและรัฐมนตรีว่าการกระทรวงพาณิชย์
อดีตรัฐมนตรีว่าการกระทรวงพาณิชย์ที่ยังมีชีวิตอยู่.
ปัจจุบันมีอดีตรัฐมนตรีว่าการกระทรวงพาณิชย์ที่ยังมีชีวิตอยู่ 26 คน ได้แก่
สัปดาห์

สัปดาห์ เป็นหน่วยวัดเวลาเท่ากับเจ็ดวัน เป็นหน่วยเล็กกว่าเดือน อย่างไรก็ดี บางครั้งคำว่า "สัปดาห์" นี้ยังหมายถึงหน่วยวัดเวลาอื่นซึ่งน้อยหรือมากกว่าเจ็ด โดยในประวัติศาสตร์ สัปดาห์หนึ่งยาวสี่ถึงสิบวันในที่ต่าง ๆ กัน
หลักฐานการนับว่าสัปดาห์หนึ่งมีเจ็ดวันอย่างต่อเนื่องมานั้นปรากฏในหมู่ชาวยิวระหว่างการเป็นเชลยของบาบิโลน (Babylonian Captivity) ในศตวรรษที่ 6 ก่อนคริสตกาล ทั้งศาสนายูดาห์ (ตามบรรยายการสรรค์สร้างในโทราห์/ไบเบิล) และบาบิโลนโบราณใช้สัปดาห์เจ็ดวัน วัฒนธรรมอื่นได้รับเอาสัปดาห์เจ็ดวันไปในเวลาแตกต่างกัน ระหว่างคริสต์ศตวรรษที่ 1 ถึง 3 จักรวรรดิโรมันค่อย ๆ แทนที่ปฏิทินโรมันซึ่งสัปดาห์หนึ่งมีแปดวันด้วยสัปดาห์เจ็ดวัน ชาวฮินดูอาจรับสัปดาห์เจ็ดวันก่อนศตวรรษที่ 11 ก่อนคริสตกาล นอกจากนี้ ยังมีหลักฐานว่าชาวจีนบางกลุ่มได้ใช้สัปดาห์เจ็ดวันตั้งแต่คริสต์ศตวรรษที่ 4
การนับแบบ ISO.
สัปดาห์แรก(W01)ตามระบบ ISO กำหนดว่า
ฌอน คอนเนอรี

เซอร์ ฌอน คอนเนอรี  (ชื่อเกิด โธมัส คอนเนอรี ; 25 สิงหาคม ค.ศ. 1930 – 31 ตุลาคม ค.ศ. 2020) เป็นนักแสดงชาวสกอต เขาเป็นนักแสดงคนแรกที่ได้แสดงเป็นสายลับอังกฤษ เจมส์ บอนด์ ในภาพยนตร์ โดยเขาแสดงในภาพยนตร์บอนด์ทั้งหมดเจ็ดเรื่อง ระหว่างปี ค.ศ. 1962 ถึง 1983 บทบาทบอนด์ของเขาเริ่มต้นในภาพยนตร์ "พยัคฆ์ร้าย 007" และในภาพยนตร์บอนด์ของอีออนโปรดักชันส์อีกหกเรื่อง เขาแสดงเป็นบอนด์ครั้งสุดท้ายใน "พยัคฆ์เหนือพยัคฆ์" ที่อำนวยการสร้างโดย แจ็ก ชวร์ตซ์เมน
คอนเนอรีเริ่มต้นการแสดงในโรงละครขนาดเล็กและรายการโทรทัศน์ จนกระทั่งเขาได้รับบทบอนด์ ถึงแม้ว่าเขาจะไม่ได้รับความสนใจจากนอกจอต่อบทบาทที่เขาแสดงก็ตาม แต่ความสำเร็จของภาพยนตร์บอนด์ทำให้คอนเนอรีได้รับข้อเสนอจากผู้กำกับที่มีชื่อเสียง เช่น อัลเฟรด ฮิตช์ค็อก, ซิดนีย์ ลูเมต และ จอห์น ฮิวส์ตัน โดยคอนเนอรีปรากฏตัวในภาพยนตร์ของพวกเขา ได้แก่ "มาร์นี่ พิศวาสโจรสาว" (1964), "เดอะฮิลล์" (1965), "รถด่วนอันตราย" (1974) และ "สมบัติมหาราช" (1975) เขายังปรากฏใน "สะพานนรก" (1977), "ล่าข้ามศตวรรษ" (1986), "เดอะเนมออฟเดอะโรส" (1986), "เจ้าพ่ออัลคาโปน" (1987), "ขุมทรัพย์สุดขอบฟ้า 3 ตอน ศึกอภินิหารครูเสด" (1989), "ล่าตุลาแดง" (1990), "ดราก้อน ฮาร์ท" (1996), "เดอะ ร็อก ยึดนรกป้อมมหากาฬ" (1996) และ "ไฟน์ดิ้ง ฟอร์เรสเตอร์ ทางชีวิต รอใจค้นพบ" (2000) คอนเนอรีเกษียณจากการแสดงอย่างเป็นทางการในปี ค.ศ. 2006 ถึงแม้ว่าเขาจะกลับมารับบทบาทพากย์เสียงในปี ค.ศ. 2012
ความสำเร็จของเขาในภาพยนตร์ ทำให้เขาได้รับรางวัลออสการ์, รางวัลแบฟตา สองรางวัล (รวมถึงรางวัลแบฟตาเฟลโลว์ชิป) และรางวัลลูกโลกทองคำ สามรางวัล เช่น รางวัลซีซิล บี. เดอมิลล์และรางวัลเฮนรีอาตา ในปี ค.ศ. 1987 เขาได้รับแต่งตั้งให้เป็นผู้บัญชาการของ เครื่องอิสริยาภรณ์ของศิลปะและจดหมาย ในฝรั่งเศส และเขาได้รับรางวัลความสำเร็จตลอดชีวิตจาก เคนเนดีเซนเตอร์ออเนอส์ ของสหรัฐในปี ค.ศ. 1999 คอนเนอรีได้รับพระราชทานบรรดาศักดิ์เป็นอัศวินใน 2000 นิวเยียร์ออเนอส์ สำหรับการทำงานให้กับภาพยนตร์
จากผลสำรวจโดย "ซันเดย์เฮรัลด์" ของสหราชอาณาจักรในปี ค.ศ. 2004 ยอมรับคอนเนอรีว่าเป็น "ชาวสกอตที่ยิ่งใหญ่ที่สุด" และจากผลสำรวจโดย ยูโรมิลเลียนส์ ตั้งชื่อเขา "สมบัติประจำชาติที่ยิ่งใหญ่ที่สุดของสกอตแลนด์" เขาได้รับการโหวตจากนิตยสาร "พีเพิล" ให้เป็น "ผู้ชายที่เซ็กซีที่สุดที่ยังมีชีวิตอยู่" ในปี ค.ศ. 1989 และ "ชายที่เซ็กซีที่สุดแห่งศตวรรษ" ในปี ค.ศ. 1999
วันที่ 31 ตุลาคม ค.ศ. 2020 มีรายงานว่าฌอน คอนเนอรีเสียชีวิตอย่างสงบที่บ้านในกรุงแนสซอ ประเทศบาฮามาส ขณะอายุได้ 90 ปี
แมง

แมง  เป็นชื่อเรียกสัตว์ไม่มีกระดูกสันหลังในกลุ่มของสัตว์ขาปล้อง ชื่อในภาษาอังกฤษมีรากศัพท์มาจากสตรีนามว่าอะแรกนีในเทพปกรณัมกรีก ร่างกายของแมงเมื่อโตเต็มที่แบ่งได้เป็น 2 ส่วน คือ หัวกับอกรวมกันเป็นส่วนหนึ่งและท้องอีกส่วนหนึ่ง การแยกแยะระหว่างแมงกับแมลง คือ แมงมี 8 หรือ 10 ขา ส่วนแมลงมี 6 ขา นอกจากนี้แมงยังไม่มีหนวดและปีกอีกด้วยซึ่งต่างจากแมลงที่มีหนวดและส่วนใหญ่มีปีก แมงมีความยาวของลำตัวตั้งแต่ 0.08 มิลลิเมตร ถึง 21 เซนติเมตร ตัวอย่างของสัตว์ประเภทแมง ได้แก่ แมงมุม แมงป่อง แมงมุมอูฐ แมงโหย่ง แมงมุมแส้ แมงป่องแส้ เห็บ และไร เป็นต้น
พิพิธภัณฑสถานแห่งชาติโตเกียว

พิพิธภัณฑสถานแห่งชาติโตเกียว  เป็นพิพิธภัณฑ์ที่เก่าแก่ที่สุดและใหญ่ที่สุดในญี่ปุ่น สร้างขึ้นเมื่อปี ค.ศ. 1872 เป็นสถานที่เก็บรักษาศิลปวัตถุและโบราณวัตถุที่สำคัญจากทั่วทวีปเอเชีย โดยเฉพาะจากในญี่ปุ่นเอง มีโบราณวัตถุจัดแสดงกว่า 110,000 ชิ้น ซึ่งมีสมบัติประจำชาติญี่ปุ่น 87 ชิ้น และสมบัติทางวัฒนธรรมที่สำคัญอีก 610 ชิ้นรวมอยู่ด้วย (ข้อมูลเมื่อเดือนกรกฎาคม ปี 2005) ทางพิพิธภัณฑ์ยังมีส่วนงานสำหรับค้นคว้าวิจัยเกี่ยวกับโบราณวัตถุ และจัดกิจกรรมต่าง ๆ เพื่อให้ความรู้แก่ประชาชน
พิพิธภัณฑ์แห่งนี้ตั้งอยู่ภายในสวนอูเอโนะ ในเขตไทโต กรุงโตเกียว ประกอบไปด้วยอาคารต่าง ๆ ซึ่งส่วนจัดแสดงจะประกอบด้วยอาคารศิลปะญี่ปุ่น อาคารศิลปะเอเชีย อาคารเฮียวเก อาคารเฮเซ และอาคารสมบัติแห่งวัดโฮรีว และยังมีศูนย์งานวิจัยและสารสนเทศและอาคารส่วนอื่น ๆ ในบริเวณพิพิธภัณฑ์มีร้านอาหารและร้านค้าอยู่หลายร้าน และมีส่วนจัดนิทรรศการกลางแจ้งและสวนหย่อมซึ่งผู้มาเยี่ยมชมสามารถเพลิดเพลินกับบรรยากาศได้
รอย คีน

รอย มอรีซ คีน (เกิด 10 สิงหาคม ค.ศ. 1971) เป็นอดีตกัปตันทีมและนักฟุตบอลทีมชาติไอร์แลนด์ อดีตกัปตันทีมและนักฟุตบอลสโมสรฟุตบอลแมนเชสเตอร์ยูไนเต็ดและสโมสรฟุตบอลเซลติก และเป็นอดีตผู้จัดการทีมสโมสรฟุตบอลอิปสวิชทาวน์ในฟุตบอลลีกเดอะแชมเปี้ยนชิพของอังกฤษ เขาเป็นนักฟุตบอลชาวไอริชที่ประสบความสำเร็จที่สุดตลอดกาล โดยได้รับถ้วยรางวัลหลักในอาชีพสโมสรถึง 19 ถ้วย ในจำนวนนั้มี 17 ถ้วยที่ได้รับขณะอยู่ในสโมสรฟุตบอลแมนเชสเตอร์ยูไนเต็ดของอังกฤษ เปเล่ยกให้เขาเป็นหนึ่งในกองกลางที่ดีที่สุดในรุ่นของเขาในรายการนักฟุตบอลที่ดีเยี่ยมที่สุดในโลกของฟีฟ่า 100 ประจำ ค.ศ. 2004
ปราสาทน็อยชวานชไตน์

ปราสาทน็อยชวานชไตน์  เป็นปราสาทย้อนยุค สร้างขึ้นศตวรรษที่ 19 ตั้งบนเนินเขาในแถบเชิงเขาของเทือกเขาแอลป์ ตั้งอยู่ทางใต้ของประเทศเยอรมนี ใกล้กับพรมแดนประเทศออสเตรีย ในภูมิภาคชวาเบินของไบเอิร์น ภายในเขตเทศบาลชวานเกา เหนือหมู่บ้านโฮเฮินชวานเกาซึ่งเป็นที่ตั้งของอีกปราสาท ซึ่งคือปราสาทโฮเฮินชวานเกา เมืองใหญ่ที่อยู่ใกล้สุดคือฟึสเซิน
แม้ว่าในเวลานั้นกษัตริย์แห่งไบเอิร์นจะประทับอยู่ที่มึนเชินเรซีเดินซ์ซึ่งเป็นหนึ่งในพระราชวังที่โอ่อ่ามากที่สุด แต่กษัตริย์ลูทวิชที่สองมีประสงค์ที่จะหลบหนีข้อจำกัดต่าง ๆ ที่มีในนครมึนเชิน จึงดำริให้สร้างปราสาทขึ้นในพื้นที่ห่างไกลบนชายขอบของเทือกเขาแอลป์เป็นที่พำนัก
ลูทวิชจ่ายค่าก่อสร้างปราสาทนี้โดยใช้ราชทรัพย์ส่วนพระองค์ ถึงขั้นที่ยอมยืมเงินผู้อื่น แทนที่จะใช้เงินจากคงคลังของรัฐ การก่อสร้างเริ่มต้นในปี 1869 แต่ไม่เคยแล้วเสร็จสมบูรณ์ ปราสาทนี้ตั้งใจจะสร้างขึ้นเป็นที่พำนักส่วนตัว แต่กระนั้นกษัตริย์ลูทวิชสิ้นพระชนม์ไปก่อนในปี 1886 ไม่นานหลังจากนั้น ปราสาทได้เปิดสู่สาธารณชน นับตั้งแต่นั้น มียอดผู้เข้าชมปราสาทรวมมากกว่า 61 ล้านคน ณ ปี 2009 และมากกว่า 1.3 ล้านคนต่อปี ในบางวันในช่วงฤดูร้อนอาจมียอดเข้าชมสูงถึง 6,000 คนต่อวัน
การสรุปความอัตโนมัติ

การสรุปความอัตโนมัติ  เป็นการสร้างข้อความฉบับย่อด้วยโปรแกรมคอมพิวเตอร์ ผลที่ได้จากกระบวนการนี้จะยังคงประเด็นที่สำคัญที่สุดของข้อความต้นฉบับอยู่
ภาวะข่าวสารล้นเกินทำให้สรุปความที่ปะติดปะต่อสอดคล้องและถูกต้องนั้นเป็นสิ่งจำเป็น ความสนใจในการสรุปความอัตโนมัตินั้นเพิ่มขึ้นตามการเข้าถึงข้อมูลที่เพิ่มขึ้น ตัวอย่างหนึ่งของการใช้งานเทคโนโลยีการสรุปความก็คือใน เสิร์ชเอนจิน อย่างเช่น กูเกิล
ฟรังก์สวิส

ฟรังก์สวิส (อังกฤษ: Swiss franc ; ISO 4217: "CHF" หรือ "756") เป็นสกุลเงินและตั๋วเงินที่ใช้ชำระหนี้ได้ตามกฎหมายของประเทศสวิตเซอร์แลนด์และประเทศลิกเตนสไตน์ และมีใช้ในดินแดนบางส่วนของประเทศอิตาลีและเยอรมนี
Swiss National Bank ซึ่งเป็นธนาคารกลางของสวิตเซอร์แลนด์ เป็นผู้ออกธนบัตรฟรังก์
ส่วนเหรียญกษาปณ์นั้น ออกโดย Swissmint โรงกษาปณ์ของสหพันธ์
กองทัพภาคที่ 1

กองทัพภาคที่ 1 (ทภ.1) ของกองทัพบกไทย ได้รับการก่อตั้งเมื่อวันที่ 13 มกราคม พ.ศ. 2453 รับผิดชอบพื้นที่ภาคกลาง ภาคตะวันออก และภาคตะวันตก ตั้งกองบัญชาการที่แขวงดุสิต เขตดุสิต กรุงเทพมหานคร
ประวัติ.
กองทัพภาคที่ 1 เป็นกองทัพแรกของกองทัพบก และกองทัพไทย ในการจัดอัตรากําลังตามแบบอย่างการจัดกองทัพของชาติมหาอํานาจตะวันตก สืบเนื่องมาจากพระบาทสมเด็จพระจุลจอมเกล้าเจ้าอยู่หัว ทรงพระกรุณาให้กรมยุทธบริการ ซึ่งมีหน้าที่ดูแลบังคับบัญชาทหารบกปรับปรุงหน่วยและแบ่งการบังคับบัญชาเพื่อพัฒนากิจการทหารบกให้มีความเจริญก้าวหน้า โดยจัดกําลังรบเป็น 10 กองพลกระจายอยู่ตามมณฑลต่างๆ สําหรับเตรียมความพร้อมในการป้องกันประเทศ ครั้นถึงรัชสมัยพระบาทสมเด็จพระมงกุฎเกล้าเจ้าอยู่หัว ได้ทรงปรับปรุงการจัดอัตรากําลังกองทัพบกใหม่ โดยทรงพระกรุณาโปรดเกล้าโปรดกระหม่อมให้จัดกองพลเป็นกองทัพ ในปี พ.ศ. 2453 นับจากวันที่ 13 มกราคม พ.ศ. 2453 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าโปรดกระหม่อมให้จัดกองพลเป็นกองทัพภาคที่ 1 จวบจนปัจจุบัน นับเป็นระยะเวลา 100 กว่าปีแห่งการสถาปนา และด้วยความรู้ความสามารถ ความซื่อสัตย์ของผู้บังคับบัญชาทุกระดับชั้นทุกท่าน ทําให้กองทัพภาคที่ 1 มีเกียรติประวัติดีเด่นตลอดมา ทําให้กําลังพลทุกนายในกองทัพภาคที่ 1 มีความภาคภูมิใจเป็นอย่างยิ่งและพร้อมที่จะเสียสละชีวิตเลือดเนื้อเพื่อปกป้องสถาบันชาติ ศาสนา และพระมหากษัตริย์ ตัวอย่างวีรกรรมของเหล่าทหารหาญ เช่น กรณีพิพาทอินโดจีนฝรั่งเศส สงครามเกาหลี สมรภูมิเวียดนาม เป็นต้น
รายพระนามและรายนามแม่ทัพภาค.
หมายเหตุ ยศทหารเป็นยศขณะดำรงตำแหน่งตามประกาศสํานักนายกรัฐมนตรี
ดูเพิ่ม.
<templatestyles src="Col-begin/styles.css"/>
รายนามแม่ทัพภาคที่ 2

กองทัพภาคที่ 2 (ทภ.2) ของกองทัพบกไทย รับผิดชอบพื้นที่ภาคตะวันออกเฉียงเหนือทั้งหมด ตั้งกองบัญชาการที่ค่ายสุรนารี ตำบลหนองไผ่ล้อม อำเภอเมืองนครราชสีมา จังหวัดนครราชสีมา หน่วยขึ้นตรง ได้แก่
รายนามแม่ทัพภาคที่ 2
ยศทหารเป็นยศขณะดำรงตำแหน่งและในวงเล็บเป็นระยะเวลาที่ดำรงตำแหน่ง
กองทัพภาคที่ 3

กองทัพภาคที่ 3 (ทภ.3) ของกองทัพบกไทย ได้รับการก่อตั้งเมื่อวันที่ 20 สิงหาคม พ.ศ. 2445 รับผิดชอบพื้นที่ภาคเหนือทั้งหมด และภาคกลางในบางส่วน ตั้งกองบัญชาการที่ค่ายสมเด็จพระนเรศวรมหาราช ตำบลบ้านคลอง อำเภอเมืองพิษณุโลก จังหวัดพิษณุโลก
ประวัติ.
ในรัชสมัยพระบาทสมเด็จพระจุลจอมเกล้าเจ้าอยู่หัว เมืองแพร่อยู่ในฐานะเป็นเมืองประเทศราช มีเจ้าพิริยเทพวงษ์ เป็นเจ้าผู้ครองนครแพร่ เมื่อวันที่ 25 กรกฎาคม พ.ศ. 2445 ได้เกิดกลุ่มโจรเงี้ยวประมาณ 40 คน สมทบกับกลุ่มโจรเงี้ยวบ้านป่าผึ้ง พร้อมอาวุธปืนยกกำลังเข้ายึดโรงพักตำรวจภูธรเมืองแพร่, โรงไปรษณีย์โทรเลข, บ้านข้าหลวง, ที่ว่าการเมืองแพร่, ศาล และคุก เมื่อทำการสำเร็จ มีพวกเงี้ยวกับนักโทษที่ได้รับการปลดปล่อยออกมาเข้าสมทบอีกประมาณ 400 คน ได้ก่อการวุ่นวายรุนแรงมากยิ่งขึ้น โดยแยกกันเป็นหมู่เข้าปล้นบ้านคนไทย จับพระยาไชยบูรณ์ ข้าหลวงกำกับการเมืองแพร่ และจับราษฎรตลอดจนเด็กที่เป็นคนไทยภาคกลางมาเข่นฆ่าอย่างทารุณ จากนั้นได้ยกกำลังเข้าปล้นเมืองลำปาง และส่วนหนึ่งยกมาสกัดกั้นกองทัพไทยที่บริเวณเขาพลึง บริเวณชายแดนเมืองแพร่ต่ออุตรดิตถ์
วันที่ 6 สิงหาคม พ.ศ. 2445 พระบาทสมเด็จพระจุลจอมเกล้าเจ้าอยู่หัว ทรงโปรดเกล้าฯ แต่งตั้งให้พลโท เจ้าพระยาสุรศักดิ์มนตรี (เจิม แสง-ชูโต) เป็นแม่ทัพใหญ่คุมกองทหารจากกรุงเทพฯ และราชบุรี จำนวน 8 กองพัน ยกไปปราบกลุ่มโจรเงี้ยวที่เมืองแพร่และลำปาง และทรงโปรดเกล้าฯ ให้ผู้ว่าราชการเมืองพิชัย, ผู้ว่าราชการเมืองสุโขทัย, ผู้ว่าราชการเมืองตาก และผู้ว่าราชการเมืองพิษณุโลกคุมไพร่พลยกไปล่วงหน้า
วันที่ 20 สิงหาคม พ.ศ. 2445 กองทัพของพลโท เจ้าพระยาสุรศักดิ์มนตรี (เจิม แสง-ชูโต) เดินทางไปถึงเมืองแพร่ ต่อมาได้จัดการสอบสวนจับกุมผู้กระทำผิด หรือสมคบกระทำผิดเพื่อส่งฟ้องศาลเป็นที่เรียบร้อย และส่งให้กองกำลังเมืองต่างๆ ที่ไม่มีความจำเป็นกลับภูมิลำเนาเดิม ทําให้เกิดความสงบเรียบร้อยกลับคืนมา กองทัพภาคที่ 3 จึงยึดเอาวันที่ 20 สิงหาคมเป็นวันสถาปนากองทัพภาคที่ 3 ของทุกปี 
นับตั้งแต่วันที่ 20 สิงหาคม พ.ศ. 2445 กองทัพภาคที่ 3 มีวิวัฒนาการพัฒนาหน่วยเรื่อยมาตามลําดับ จนในปี พ.ศ. 2501 ได้แปรสภาพเป็นกองทัพภาคที่ 3 จวบจนปัจจุบัน ทั้งนี้ไปตามนโยบาย และภารกิจที่ได้รับมอบหมายจากกองทัพบก ซึ่งมีภารกิจหลัก 4 ประการ ได้แก่ การป้องกันประเทศ การรักษาความมั่นคง และความสงบเรียบร้อยภายใน การปกป้องสถาบันพระมหากษัตริย์ และการช่วยพัฒนาประเทศ
รายพระนามและรายนามแม่ทัพภาค.
หมายเหตุ ยศทหารเป็นยศขณะดำรงตำแหน่งตามประกาศสํานักนายกรัฐมนตรี
ดูเพิ่ม.
<templatestyles src="Col-begin/styles.css"/>
กองทัพภาคที่ 4

กองทัพภาคที่ 4 (ทภ.4) ของกองทัพบกไทย ได้รับการก่อตั้งเมื่อวันที่ 7 กุมภาพันธ์ พ.ศ. 2518 รับผิดชอบพื้นที่ภาคใต้ทั้งหมด ตั้งกองบัญชาการที่ค่ายวชิราวุธ ตำบลปากพูน อำเภอเมืองนครศรีธรรมราช จังหวัดนครศรีธรรมราช
หน่วยขึ้นตรง.
ส่วนกำลังรบ.
<templatestyles src="Col-begin/styles.css"/>
รายนามแม่ทัพภาค.
หมายเหตุ ยศทหารเป็นยศขณะดำรงตำแหน่งตามประกาศสํานักนายกรัฐมนตรี
ค่ายทหารที่ตั้งปกติในพื้นที่.
<templatestyles src="Col-begin/styles.css"/>
ดูเพิ่ม.
<templatestyles src="Col-begin/styles.css"/>
วัดคูหาสวรรค์วรวิหาร

วัดคูหาสวรรค์วรวิหาร เป็นพระอารามหลวงชั้นตรี ชนิดวรวิหาร สังกัดมหานิกาย ตั้งอยู่ในแขวงคูหาสวรรค์ เขตภาษีเจริญ กรุงเทพมหานคร เป็นวัดโบราณสร้างขึ้นตั้งแต่สมัยกรุงศรีอยุธยา
ประวัติ.
วัดคูหาสวรรค์วรวิหารเดิมมีชื่อว่า "วัดศาลาสี่หน้า" เป็นวัดโบราณสร้างมาตั้งแต่ครั้งกรุงศรีอยุธยายังเป็นราชธานี แต่ไม่ปรากฏหลักฐานว่าใครเป็นผู้สร้าง สิ่งที่ยังคงหลงเหลือและแสดงความเป็นสิ่งของสมัยกรุงศรีอยุธยา คือ ลายหน้าบันสลักไม้ทั้งด้านหน้าและด้านหลังของพระอุโบสถ ปีกของหน้าบันเล็กตามหลังคาลดชั้นอีกด้านละสองปีก เป็นฝีมือช่างสมัยกรุงศรีอยุธยา และใบสีมาที่เป็นสีมาคู่ ทำด้วยหินทรายแดง ฝีมือช่างอยุธยาตอนปลาย ส่วนซุ้มสีมานั้นสร้างเพิ่มเติมขึ้นที่หลัง แบบเดิมใบสีมาประดิษฐานอยู่บนแท่นปูนเท่านั้น
ต่อมา พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้บูรณะขึ้นใหม่แล้วทรงสถาปนาให้เป็นพระอารามหลวงชั้นตรี ชนิดวรวิหาร พร้อมทั้งเปลี่ยนนามวัดใหม่จากวัดศาลาสี่หน้าเป็น "วัดคูหาสวรรค์วรวิหาร" ตามหลักฐานรับรองสภาพวัดของกองพุทธศาสนสถาน สำนักงานพระพุทธศาสนาแห่งชาติ ปรากฏว่า วัดนี้ตั้งขึ้นและรับวิสุงคามสีมาเมื่อ พ.ศ. 2320
ลำดับเจ้าอาวาส.
ลำดับเจ้าอาวาสวัดคูหาสวรรค์ นับแต่รัชกาลที่ 1 จนถึงปัจจุบัน เท่าที่ปรากฏเป็นหลักฐานทางราชการนับเรียงตามลำดับดังนี้ 
ประวัติศาสตร์.
วัดคูหาสวรรค์มีมาตั้งแต่ สมัยอยุธยา ตอนปลาย โดยไม่รู้ว่าใครสร้าง สิ่งที่เหลืออยู่และแสดงให้เห็นสถาปัตยกรรมสมัยอยุธยาคือลายหน้าจั่วที่แกะสลักด้วยไม้ทั้งด้านหน้าและด้านหลัง "พระอุโบสถ" ปีกของหน้าจั่วขนาดเล็กตามหลังคาถูกลดต่ำลงสองปีกในแต่ละด้าน เป็นงานฝีมือของช่างฝีมือในสมัยอยุธยาและหิน "เสมา" (หินขอบวัด) ที่เป็นคู่สีที่ทำจากหินทรายสีแดง ฝีมือช่างอยุธยาตอนปลาย
ส่วนซุ้มเสมาก็สร้างในภายหลัง เสมาเดิมประดิษฐานอยู่บนแท่นซีเมนต์เท่านั้น
พระบาทสมเด็จพระพุทธยอดฟ้าจุฬาโลกมหาราช ได้ทรงบูรณะทั้งวัดพร้อมกับพระราชทานชื่อจาก "วัดศาลาศรีนา" (วัดศาลาสี่หน้า) เป็นวัดคูหาสวรรค์ ("วัดถ้ำสวรรค์") 
วัดนี้เคยมีพระพุทธรูปสำริดขนาดใหญ่ในศิลปะสมัยอยุธยาตอนต้น ต่อมารัชกาลที่ 1 ได้เชิญประดิษฐานเป็นพระประธานใน วัดโพธิ์ ที่ เกาะรัตนโกสินทร์ จนถึงปัจจุบัน
ปัจจุบันถือได้ว่าเป็นพระอารามหลวงชั้นตรีประเภท "วรวิหาร"
โดยทั่วไปแล้วพระอุโบสถจะไม่เปิดให้เข้าชมภายใน แต่มีสถาปัตยกรรมที่สวยงามและมองเห็นได้ชัดเจนจากเลียบคลอง บางกอกใหญ่ 
บริเวณใกล้เคียง.
บริเวณรอบวัดมีสถานที่น่าสนใจมากมาย เช่น บ้านศิลปิน คลองบางหลวง ชุมชนริมน้ำคลองบางหลวง วัดกำแพงบางจาก ซึ่งเป็น สถานที่ท่องเที่ยวทางวัฒนธรรม ทั้งหมด
ด้านหลังวัด (หน้าวัดเป็นคลอง) มีทางเดินเล็กๆ ขนานกับคลองบางกอกใหญ่ นำไปสู่โรงเรียนอนุบาลและประถมศึกษาในท้องถิ่น สุธรรมศึกษา ภายในโรงเรียนมีวัดร้างชื่อว่า "วัดสุวรรณคีรี" (วัดสุวรรณคีรี) สันนิษฐานว่าเป็นวัดโบราณที่มีมาตั้งแต่สมัยอยุธยาตอนปลายเช่นกัน แต่ปัจจุบันเหลือเพียงพระพุทธรูปชื่อ "หลวงพ่อสุวรรณคีรี" ประดิษฐานอยู่ใน ศาลเจ้าแบบจีน วัดนี้ร้างมาตั้งแต่สมัย รัชกาลที่ 6 เนื่องจากไม่มีพระสงฆ์ประจำอยู่ และต่อมาได้รวมเข้ากับวัดคูหาสวรรค์ในที่สุด จนถึงทุกวันนี้ผู้คนก็ยังมาขอพรจากหลวงพ่อสุวรรณคีรีเพื่อความเป็นอยู่ที่ดี
กระดูกซี่โครง

กระดูกซี่โครง  เป็นส่วนหนึ่งของโครงกระดูกมนุษย์ที่อยู่ในบริเวณส่วนอก ซึ่งจะเชื่อมต่อระหว่างกระดูกสันหลังส่วนอก (Thoracic vertebral column) ทางด้านหลัง กับกระดูกอก (Sternum) ทางด้านหน้า และประกอบขึ้นเป็นโครงร่างของผนังช่องอกและช่วยในการป้องกันอวัยวะภายในของช่องอกที่สำคัญ เช่นปอดและหัวใจ โดยทั่วไปแล้วในผู้ใหญ่จะมีกระดูกซี่โครงทั้งหมด 12 คู่ หรือ 24 ซี่ ทั้งในเพศหญิงและเพศชาย อย่างไรก็ตามในบางคนอาจมีจำนวนของกระดูกซี่โครงที่มากกว่าหรือน้อยกว่าปกติได้เล็กน้อย
กายวิภาคและชนิดของกระดูกซี่โครง.
กระดูกซี่โครงทั้ง 12 คู่ จะมีรูปร่างคล้ายกัน คือเป็นกระดูกแบบแบน (flat bone) มีความโค้งออกไปทางด้านข้าง และแบ่งออกได้เป็นสามส่วน คือส่วนหัวกระดูก (head) ส่วนคอกระดูก (neck) และส่วนท่อนกระดูก (shaft) อย่างไรก็ตาม กระดูกซี่โครงบางชิ้นจะมีลักษณะพิเศษ ซึ่งทำให้แบ่งชนิดของกระดูกซี่โครงได้เป็นสองลักษณะ คือชนิดของกระดูกซี่โครงตามรูปร่าง และตามจุดเกาะทางด้านหน้ากับกระดูกอก
ชนิดของกระดูกซี่โครง แบ่งตามรูปร่าง.
เมื่อพิจารณารูปร่างของกระดูกซี่โครงของมนุษย์ จะแบ่งออกได้เป็นสองแบบ คือแบบธรรมดา และแบบพิเศษ
ชนิดของกระดูกซี่โครง แบ่งตามจุดเกาะกับกระดูกอก.
หากจำแนกกระดูกซี่โครงตามจุดเกาะกับกระดูกอกทางด้านหน้าที่แตกต่างกัน จะสามารถจำแนกออกได้เป็นสามแบบ ได้แก่
นอกจากนี้ ในบางคนอาจพบว่ามี"กระดูกซี่โครงส่วนคอ" (Cervical rib) ซึ่งยื่อต่อออกมาจากกระดูกสันหลังส่วนคอชิ้นที่ 7 ซึ่งเป็นความผิดปกติที่ต้องได้รับการแก้ไข เนื่องจากกระดูกนี้อาจไปกดทับเส้นประสาทที่ไปยังบริเวณแขนได้
การบาดเจ็บที่กระดูกซี่โครง.
กระดูกซี่โครงเป็นอวัยวะที่ได้รับการกระทบกระเทือนได้ง่าย ซึ่งอาจทำให้เกิดการหักของกระดูกซี่โครง และทำให้เกิดความเจ็บปวดอย่างมากและมีความผิดปกติของการหายใจ เนื่องจากกระดูกซี่โครงเป็นที่เกาะของทั้งกล้ามเนื้อยึดซี่โครงและกะบังลม ซึ่งเป็นโครงสร้างหลักในการช่วยการหายใจ นอกจากนี้บางส่วนของกระดูกที่หักอาจทำอันตรายต่ออวัยวะภายในช่องอกอีกด้วย และอาจทำให้เกิดภาวะเลือดออกในช่องอก (hemothorax)
ความสัมพันธ์ระหว่างประเทศ

ความสัมพันธ์ระหว่างประเทศ (international studies, international affairs) คือ การศึกษาทางวิทยาศาสตร์เกี่ยวกับปฏิสัมพันธ์ระหว่างรัฐเอกราชต่าง ๆ ในด้านต่าง ๆ อาทิ การเมือง เศรษฐกิจ การทหาร ซึ่งส่งผลถึงความร่วมมือ หรือ ความขัดแย้งระหว่างรัฐเอกราช ความสัมพันธ์ระหว่างประเทศเป็นแขนงหนึ่งของวิชารัฐศาสตร์ 
ในความหมายที่กว้างกว่านั้น ความสัมพันธ์ระหว่างประเทศ ศึกษาถึงกิจกรรมทั้งหมดที่เกิดขึ้นระหว่างรัฐ อาทิ สงคราม การทูต การค้า และ นโยบายการต่างประเทศ นอกจากนี้ยังศึกษาเกี่ยวกับผู้ทำกิจกรรมระหว่างประเทศ (international actor) อื่น ๆ อาทิ องค์กรระหว่างรัฐบาล (intergovernmental organization: IGO) องค์กระหว่างประเทศที่ไม่ใช่รัฐบาล (international nongovernmental organization: INGO) องค์การระหว่างประเทศ (international organization) และ องค์กรข้ามชาติ (multinational corporation: MNCs) 
โดยทั่วไปความสัมพันธ์ระหว่างประเทศจะถูกจัดประเภทเป็นสาขาวิชาย่อยที่สำคัญของรัฐศาสตร์ ควบคู่ไปกับ การเมืองเปรียบเทียบ ระเบียบวิธีทางการเมือง ทฤษฎีทางการเมือง และ การบริหารรัฐกิจ มักดึงเนื้อหาจากสาขาอื่น ๆ มาใช้เป็นจำนวนมาก เช่น มานุษยวิทยา เศรษฐศาสตร์ ภูมิศาสตร์ ประวัติศาสตร์ กฎหมาย ปรัชญา และ สังคมวิทยา มี สำนักคิด หลายสำนักภายใน IR ซึ่งสำนักที่โดดเด่นที่สุดคือ สัจนิยม เสรีนิยม และ คอนสตรัคติวิสต์
แม้ว่าการเมืองระหว่างประเทศจะได้รับการวิเคราะห์มาตั้งแต่สมัยโบราณ แต่การเมืองระหว่างประเทศก็ไม่ได้กลายเป็นสาขาที่แยกจากกันจนกระทั่งปี พ.ศ. 2462 เมื่อ มหาวิทยาลัย Aberystwyth ในสหราชอาณาจักร ได้เปิดสอนสาขาวิชานี้ในฐานะสาขาวิชาเอกระดับปริญญาตรีเป็นครั้งแรก สงครามโลกครั้งที่ 2 และผลที่ตามมาก่อให้เกิดความสนใจและการศึกษาเกี่ยวกับความสัมพันธ์ระหว่างประเทศมากขึ้น โดยเฉพาะอย่างยิ่งในอเมริกาเหนือ และยุโรปตะวันตก ซึ่งได้รับการกำหนดรูปร่างอย่างมากโดยความกังวลด้านภูมิศาสตร์ยุทธศาสตร์ ของสงครามเย็น การล่มสลายของสหภาพโซเวียตและการผงาดขึ้นของโลกาภิวัตน์ที่ตามมาในช่วงปลายศตวรรษที่ 20 ได้เป็นลางบอกเหตุของทฤษฎีและการประเมินใหม่ของระบบระหว่างประเทศที่เปลี่ยนแปลงอย่างรวดเร็ว
โรเจอร์ มัวร์

เซอร์ โรเจอร์ จอร์จ มัวร์ เคบีอี (14 ตุลาคม ค.ศ. 1927 – 23 พฤษภาคม ค.ศ. 2017) เป็นนักแสดงชาวอังกฤษ เขาเป็นนักแสดงคนที่สามที่แสดงเป็นสายลับอังกฤษ เจมส์ บอนด์ ในภาพยนตร์ชุดบอนด์ของอีออนโปรดักชันส์ โดยเขาแสดงในภาพยนตร์บอนด์ทั้งหมดเจ็ดเรื่อง ระหว่างปี ค.ศ. 1973 ถึง 1985 โดยแสดงตั้งแต่ "พยัคฆ์มฤตยู 007" จนถึง "007 พยัคฆ์ร้ายพญายม" ทำให้เขาเป็นนักแสดงที่แสดงเป็นบอนด์ในภาพยนตร์ชุดบอนด์ของอีออนมากที่สุด
มัวร์แสดงเป็น ไซมอน เทมพลาร์ ในละครชุดแนวระทึกขวัญลึกลับของอังกฤษเรื่อง "เดอะเซนต์" (1962–1969) เขายังมีบทบาทในละครชุดอเมริกา โดยแสดงเป็น โบ มาเวอริก ในละครชุดแนวตะวันตก "มาเวอริก" (1960–1961) ซึ่งเขาแทนที่ เจมส์ การ์เนอร์ ในฐานะนักแสดงนำ และร่วมแสดงนำในหนังโลดโผน-ตลกเรื่อง "เดอะเพอร์สะเวเดอส์!" (1971–1972) มัวร์ยังคงแสดงบนหน้าจออย่างต่อเนื่องในช่วงหลายทศวรรษ หลังจากเขาเกษียณจากแฟรนไชส์บอนด์ การปรากฏตัวครั้งสุดท้ายของมัวร์คือในตอนนำร่องของละครชุด "เซนต์" ใหม่ ซึ่งกลายเป็นภาพยนตร์โทรทัศน์เมื่อปี ค.ศ. 2017
มัวร์ได้รับการแต่งตั้งเป็น ทูตสันถวไมตรีของยูนิเซฟ ในปี ค.ศ. 1991 และได้รับพระราชทานบรรดาศักดิ์เป็นอัศวินโดย สมเด็จพระราชินีนาถเอลิซาเบธที่ 2 ในปี ค.ศ. 2003 สำหรับการทำงานเพื่อการกุศล ในปี ค.ศ. 2007 เขาได้รับดาวบน ฮอลลีวูดวอล์กออฟเฟม สำหรับผลงานของเขาในอุตสาหกรรมภาพยนตร์ ในปี ค.ศ. 2008 รัฐบาลฝรั่งเศสแต่งตั้งเขาให้เป็นผู้บัญชาการของ เครื่องอิสริยาภรณ์ของศิลปะและจดหมาย 
มัวร์เสียชีวิตด้วยโรคมะเร็ง เมื่อวันที่ 23 พฤษภาคม ค.ศ. 2017 ที่ประเทศสวิตเซอร์แลนด์ รวมอายุได้ 89 ปี
เควสเชิน?

เควสเชิน?  คือจูเนี่ยร์กลุ่มที่มีความสามารถในการเล่นดนตรี มีสามาชิกรวมกัน 5 คน เป็นกลุ่มที่ 3 ในค่าย Johnny's Entertainment ที่รวมหนุ่มๆ ที่เล่นดนตรีไว้รวมกัน แต่สมาชิกทั้ง 5 ไม่ได้มีแต่ความสามารถในการเล่นดนตรีแต่เพียงอย่างเดียว แต่ยังสามารถทั้งร้อง และแต่งเพลงอีกด้วย
หน่วยรบพิเศษกองทัพบกสหรัฐ

หน่วยรบพิเศษกองทัพบกสหรัฐ  หรือชื่อเล่นคือ กรีนเบอเรต์  ก่อตั้งขึ้นในสมัยสงครามโลกครั้งที่ 2 สมาชิกของหน่วยถูกฝึกมาสำหรับงานก่อวินาศกรรม การกระโดดร่ม การปฏิบัติงานทั้ง บกและทางน้ำ การปีนเขาและสกี ทว่าทหารหน่วยนี้เป็นที่รู้จักในช่วงสงครามเวียดนาม ระหว่าง พ.ศ. 2510 – 2515 นอกเหนือจากการเป็นหัวหอกการรบในสมรภูมิ วีรกรรมอันโด่งดังของกรีนเบเร่ต์ในที่นี้คือ การฝึกหน่วยรบนอกแบบหรือยุทธวิธีการรบแบบกองโจร(Guerilla faction) ให้กับกองทัพเวียดนามใต้ใช้ต่อสู้กับเวียดนามเหนือ โดยใช้กลยุทธ์ในแบบฉบับ ""setting a thief to catch a thief" " ซึ่งได้ผลดีเกินคาดเพราะทำให้กองกำลังเล็กๆสามารถสู้กับกองทัพเต็มรูปแบบได้ 
เมื่อสงครามเวียดนามสิ้นสุดลง แม้ฝ่ายใต้จะพ่ายแพ้สงครามให้ฝ่ายเหนือ แต่กรีนเบเร่ต์ก็ทำให้โลกได้รู้จักกับ"ยุทธวิธีการรบแบบกองโจร"ในสงครามสมัยใหม่เป็นหนแรก ก่อนจะถูกนำมาใช้อย่างแพร่หลายเรื่อยมาในกองกำลังต่างๆทั่วโลก
กรีนเบเร่ต์ยังถือเป็นหน่วยแรกสุดของกองทัพบก สหรัฐฯ ที่การย่างเท้าเข้าสู้ประเทศอัฟกานิสถานเพื่อเปิดฉากปฏิบัติการเด็ดหัวนาย อุซามะห์ บินลาดิน หัวหน้ากลุ่มอัลกออิดะห์ ผู้อยู่เบื้องหลังเหตุการณ์ 9/11 ซึ่งกบดานอยู่บริเวณรอยต่อของอัฟกานิสถานและปากีสถาน ก่อนจะถูกปิดฉากการไล่ล่า 11 ปีลงด้วยหน่วยซีลทีมซิกซ์
กรีนเบเร่ต์ยังถือเป็นหน่วยแรกของกองทัพสหรัฐฯที่ก้าวเท้าเข้าสู่อัฟกานิสถานเพื่อตามไล่ล่าตัว อุซามะห์ บินลาดิน หัวหน้ากลุ่มอัลกออิดะห์ ที่อยู่เบื้องหลังเหตุการณ์ 11 กันยา
สมาชิกของกรีนเบอเรต์เป็นอาสาสมัคร ต้องมีความสามารถทางโดดร่ม ผ่านโปรแกรม การฝึกที่เข้มข้นยาวนานประมาณ 44 – 62 สัปดาห์ คัดผู้ที่ไม่เหมาะสมออกไป และทหารทุกคน ต้องมีทักษะทางด้านต่อสู้ไหวพริบ และความฉลาด การใช้อาวุธพิเศษ การติดต่อสื่อสารหรือ ความชำนาญในการใช้ภาษาต่างประเทศ แต่ละกลุ่มของกรีนเบอเรต์ จะมีตรารูปโล่เป็นสีต่าง ๆ ติดอยู่บนหมวก
หน่วยจู่โจมกองทัพบกสหรัฐ

หน่วยจู่โจมกองทัพบกสหรัฐ  หรือทับศัพท์ว่า เรนเจอร์ เป็นรูปขบวนทหารวางกำลังเร็วหัวกะทิของกองทัพบกสหรัฐ ซึ่งรับราชการในหน่วยจู่โจมกองทัพบกสหรัฐที่กำหนดหรือผู้สำเร็จการศึกษาจากโรงเรียนหน่วยจู่โจมกองทัพบกสหรัฐ คำว่า "เรนเจอร์" ใช้อย่างไม่เป็นทางการในบริบททางทหารตั้งแต่ต้นคริสต์ศตวรรษที่ 17 กองร้อยทหารกองแรกที่เข้าประจำการเป็นหน่วยจู่โจมได้แก่ทหารอังกฤษที่สู้รบในสงครามพระเจ้าฟิลิป (ปี 1676) และนับแต่นั้น คำนี้ได้มาใช้อย่างเป็นทางการทั่วไปในสงครามฝรั่งเศสและอินเดียน มีกองร้อยทหารอเมริกาที่เรียกหน่วยจู่โจมอย่างเป็นทางการนับแต่การปฏิวัติอเมริกา
กรมทหารจู่โจมที่ 75 (75th Ranger Regiment) เป็นรูปขบวนรบทหารราบเบาส่งทางอากาศหัวกะทิในกองบัญชาการปฏิบัติการพิเศษกองทัพบกสหรัฐ (United States Army Special Operations Command) มีการวางกำลังทหารหกกองพันแห่งหน่วยจู่โจมสมัยใหม่ในสงครามในประเทศเกาหลี เวียดนาม อัฟกานิสถานและอิรัก และเห็นการปฏิบัติในความขัดแย้งหลายครั้ง เช่น ในประเทศปานามาและเกรนาดา กรมทหารจู่โจมมีรากเหง้ามาจากสามในหกกองพันที่ตั้งขึ้นในสมัยสงครามโลกครั้งที่สอง และหน่วยผสมที่ 5307 (ชั่วคราว) ที่เรียก "นักปล้นสะดมของเมอร์ริล" (Merrill's Marauders) แล้วเปลี่ยนชื่อใหม่เป็นกองพันทหารราบที่ 475 และกองพันทหารราบที่ 75 ตามลำดับ
กองพลน้อยฝึกหน่วยจู่โจม (Ranger Training Brigade) ซึ่งมีสำนักงานใหญ่ในป้อมเบนนิง เป็นองค์การภายใต้กองบัญชาการฝึกและหลักนิยมของกองทัพบกสหรัฐ และแยกจากกรมทหารจู่โจมที่ 75 หน่วยจู่โจมรับราชการในหลายรูปนับแต่สงครามโลกครั้งที่สอง กองพลน้อยฝึกหน่วยจู่โจมบริหารโรงเรียนทหารจู่โจม ซึ่งทหารต้องสำเร็จการศึกษาอย่างน่าพอใจจากโรงเรียนดังกล่าวก่อนที่จะมีคุณสมบัติหน่วยจู่โจมและสามารถใส่เครื่องหมายจู่โจม
อนุสาวรีย์สถานแห่งชาติสะพานสายรุ้ง

อนุสาวรีย์สถานแห่งชาติสะพานสายรุ้ง  ตั้งอยู่ในรัฐยูทาห์ และอยู่ทางตอนใต้ของอุทยานแห่งชาติสะพานหินโค้ง 300 กิโลเมตร และอยู่ใกล้กับหุบเขานาวาโฮ ถูกตั้งให้เป็นอนุสาวรีย์ระดับชาติในปี ค.ศ. 1910 เป็นสะพานหินโค้งธรรมชาติที่มีขนาดใหญ่และสมบูรณ์ที่สุดแห่งหนึ่ง ทอดตัวข้ามหุบผาชันกว้าง 85 เมตร ตัวสะพานยาว 94 เมตร เทียบเท่าความยาวของสนามเทนนิสสี่สนามติดต่อกัน ตัวสะพานสูงจากฐานจรดยอด 88 เมตร หน้า 13 เมตร และกว้าง 10 เมตร พอที่จะให้รถวิ่งสวนกันได้สองเลน
สะพานสายรุ้งทอดตัวจากหน้าผาซึ่งเดิมเป็นโขดหินตามลาดเขา ข้ามธารน้ำไหลเอื่อยๆ ซึ่งในช่วงหลายพันปีที่ผ่านมา ฐานของโขดหินนี้ถูกกัดกร่อนด้วยกระแสน้ำ และตะกอนจากธารน้ำ ทำให้เกิดสะพานรูปโค้งเหนือธารขึ้นไป จากนั้นลมก็เสียดสีขัดถูให้เกิดสะพานสายรุ้งให้กลมกลึงเกลี้ยงเกลาจนมีความสวยงามในปัจจุบัน
วีณารัตน์ เลาหภคกุล

วีณารัตน์ เลาหภคกุล (เกิด: 12 กันยายน 2521) เป็นผู้ประกาศข่าวและพิธีกรหญิงชาวไทยทางสำนักข่าวออนไลน์ชื่อเดอะสแตนดาร์ด และช่องพีพีทีวี อดีตผู้ประกาศข่าวช่องวัน 31 และเนชั่นทีวี
ประวัติ.
วีณารัตน์ เลาหภคกุล มีชื่อเล่นว่า เผย เกิดวันที่ 12 กันยายน พ.ศ. 2521 เป็นบุตรสาวคนโตของปรีชา กับวิสาข์ เลาหภคกุล มารดาเป็นชาวมาเลเซียเชื้อสายจีนมีชื่อเดิมว่า วงเสี้ยวฉิน  
วีณารัตน์สำเร็จการศึกษาระดับมัธยมศึกษาจากโรงเรียนนานาชาติเอกมัย（Seven Day Adventist) จากนั้นเข้าศึกษาต่อที่รัฐศาสตรบัณฑิต (ความสัมพันธ์ระหว่างประเทศ) จุฬาลงกรณ์มหาวิทยาลัย เกียรตินิยมอันดับหนึ่ง และได้เข้าทำงานที่สำนักงานคณะกรรมการส่งเสริมการลงทุน (บีโอไอ) และสถานีโทรทัศน์เนชั่น แชนแนล ในฐานะผู้ประกาศข่าวภาษาอังกฤษ ก่อนที่จะได้รับทุนฟูลไบรท์ ไปศึกษาต่อปริญญาโท ในสาขาเดิม ที่ The Fletcher School มหาวิทยาลัยทัฟส์ สหรัฐอเมริกา 
นอกเหนือจากงานพิธีกรรายการโทรทัศน์ใน เนชั่นทีวีแล้ว วีณารัตน์ยังเป็นคอลัมนิสต์ให้กับ นิตยสาร "Marie Claire" และนิตยสารอื่น ๆ รวมถึงยังมีผลงานรวมเรื่องสั้น "วีณารัตน์บนดวงจันทร์" (สำนักพิมพ์เนชั่น) รวมถึงยังมีผลงานแปลหนังสืออีกหลายเรื่อง เช่น "สำเร็จได้โดยไม่ต้องทำเอง" เป็นต้น
วีณารัตน์ สมรสกับดร. วิทย์ สิทธิเวคิน ผู้บริหารทางด้านประชาสัมพันธ์ และพิธีกรรายการโทรทัศน์ เมื่อปี พ.ศ. 2548 ทั้งสองยังไม่มีบุตรด้วยกัน
การวิ่งเต้น

การวิ่งเต้น  หรือ การล็อบบี้ ตามความหมายทางการเมือง หมายถึง การกระทำเพื่อมุ่งส่งผลต่อการตัดสินใจของรัฐบาล คำในภาษาอังกฤษมีที่มาจากคำว่า lobby ซึ่งหมายถึงห้องพักผ่อนหรือห้องนั่งเล่น (ของสมาชิกรัฐสภา) การวิ่งเต้นใช้กันครั้งแรกในสหรัฐอเมริกาเมื่อราวทศวรรษ 1830 เมื่อตัวแทนของกลุ่มผลประโยชน์พยายามรวมตัวกันเพื่อให้ได้มาซึ่งเสียงสนับสนุนจากสภาคองเกรสในการลงมติเรื่องสำคัญ ๆ
ปัจจุบันการวิ่งเต้นมีความหมายกว้างมากขึ้นโดยรวมถึงความพยายามมีอิทธิพลต่อการกระทำของรัฐในทุก ๆ เรื่อง ด้านการเมืองระหว่างประเทศ มีการจ้างนักวิ่งเต้นเพื่อหาเสียงสนับสนุนให้แก่ประเทศของตนหรือตัดสิทธิพิเศษบางประการที่เคยให้กับประเทศของตน เป็นต้น ผู้ทำหน้าที่วิ่งเต้นเรียกว่า "นักวิ่งเต้น" หรือเรียกทับศัพท์ว่า "ล็อบบี้ยิสต์"